Diari Oficial de la Generalitat Valenciana


Sumari del DOGV 6979, del 06-03-2013 (2013/2114)

Notificació de la sentència dictada en el juí verbal número 1924/2010.
----------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2114


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 1924/2010. [2013/2114]  
Juí verbal 1924/10  
Part demandant: Comunitat de Propietaris Edificio Marina.  
Part demandada: Stephen Critchlow.  
Sobre: verbals de propietat horitzontal.  
En el juí 1924/10 s'ha dictat la resolució el text literal de la qual és el següent:  
«Dispositiva  
I. Estime la demanda interposada per la Comunitat de Propietaris Edificio Marina, representada per la procuradora dels tribunals senyora Ferrandis Montoliu, contra Stephen Critchlow, en rebel·lia en les presents actuacions.  
II. Condemne Stephen Critchlow:  
1r. Al pagament de 2.218.01 euros, més l'interés legal corresponent des de la data d'interposició de la demanda.  
2n. Al pagament de les costes des de la data del procés.  
La testimoniança d'esta resolució s'unirà a les actuacions principals i se'n portarà l'original al llibre de sentències d'este Jutjat.  
S'ha de notificar esta resolució a les parts, i previndre-les que contra esta resolució judicial pot interposar-se recurs d'apel·lació dins dels cinc dies següents a la seua notificació, que s'interposarà davant d'este Jutjat, i serà resolt per l'Audiència Provincial d'Alacant. Per a la interposició d'este recurs la part haurà de consignar en el compte del Jutjat la quantitat de 50 euros. Perquè s'admeta el recurs és necessari que, quan es prepare, s'haja consignat en l'entitat de crèdit oportuna i en el compte de depòsits i consignacions obert a nom del Jutjat la quantitat objecte de depòsit, la qual cosa s'haurà d'acreditar.   
No s'admetrà a tràmit cap recurs el depòsit del qual no estiga constituït. El ministeri fiscal quedarà exempt de constituir el depòsit. Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de documentació acreditativa. Si no ho fa així, es dictarà la interlocutòria que pose fi al tràmit del recurs, o que inadmeta la demanda. I serà ferma la resolució impugnada (DA 15a. de la Llei Orgànica 1/2009, de 3 de novembre, complementària de la Llei de reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
Esta és la meua sentència, que pronuncie, mane i firme, el dia de la seua data.  
Diligència de publicació. En el dia de la data, el magistrat jutge que subscriu esta resolució ha procedit a publicar-la per mitjà d'íntegra lectura, constituït en audiència pública, de la qual cosa jo, la secretària judicial, done fe.»  
Atés que es desconeix el domicili o residència actual de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis d'este Jutjat i en el butlletí oficial per a dur a efecte la diligència de la notificació de la sentència.  
Diligència. Torrevieja, 3 d'octubre de 2011.  
L'estenc jo, la secretària judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
Torrevieja, 20 de desembre de 2012.- La secretària judicial: Eva Fernández Puga.